Julie Bresset zo ur varchhouarnerez vreton bet ganet dar 7 a viz Mezheven 1989 e Sant-Brieg. Krog eo gant ar MTB (X-Country) pa oa 9 vloaz, e Ploheg. 2012 a voe ur bloavezh frouezhus-kenañ dezhi: e miz Eost ez eas ganti ar maout e Choarioù Olimpek Londrez e 2012, ha miz goude hini kampionad ar bed. 23 bloaz hepken e oa Julie Bresset; koulskoude e oa ar vaouez kentañ o chounit an div redadeg-se diouzh renk. An eil medalenn aour e oa ivez en istor marchhouarnerezh Breizh er Choarioù Olimpek.